Z A P I S N I K
13. sjednice Vijeća Mjesnog odbora Zapruđe,
održane dana 7. lipnja 2022.
u objektu mjesne samouprave Zapruđe – Meštrovićev trg br. 1g,
s početkom u 19.00 sati
 
NAZOČNI ČLANOVI VIJEĆA:
Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
NENAZOČNI ČLANOVI VIJEĆA:
-
OSTALI NAZOČNI: Petra Crnko, stručni referent, Gradski ured za mjesnu samoupravu, civilnu zaštitu i sigurnost
-
 
Predsjedava Šikić Goran, predsjednik Vijeća Mjesnog odbora Zapruđe. 
 
Predsjednik Vijeća Mjesnog odbora Zapruđe Goran Šikić otvara 13. sjednicu.
 
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.
  
USVAJANJE ZAPISNIKA
 
Bez rasprave, jednoglasno, Vijeće Mjesnog odbora Zapruđe (u daljnjem tekstu: Vijeće) prihvaća tekst Zapisnika 12. sjednice Vijeća, održane 11. svibnja  2022. godine.





 
USVAJANJE DNEVNOG REDA

Vijeće jednoglasno prihvaća 
D N E V N I   R E D
 
1. [bookmark: _heading=h.m4edq3t2k33c]Ostavka Gorana Šikića na mjesto predsjednika VMO
2. Izbor predsjednika VMO Zapruđe – zaključak, donosi se
3. Inicijative za izmjenom GUP-a – zaključak, donosi se
4. Sanacija metalnih rubnjaka na zapadnom dijelu Meštrovićevog trga - zaključak, donosi se
5. Zahtjev za korištenjem prostora
6. Zahtjev za sanacijom atletske staze na igralištu OŠ Zapruđe - zaključak, donosi se
7. Proširenje kapaciteta DV Zapruđe - hitan pronalazak pogodnog prostora za zakup
8. Zahtjev za uređenjem boćališta u parku Vjekoslav Majer - zaključak, donosi se
9. Pitanja, prijedlozi i obavijesti




Ad 1. Ostavka Gorana Šikića na mjesto predsjednika VMO
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 Z A K LJ U Č A K
 
 o ostavci Gorana Šikića na mjesto predsjednika Vijeća Mjesnog odbora Zapruđe


1. Predsjednik VMO Zapruđe Šikić Goran obavještava članove Vijeća kako zbog privatno-poslovnih razloga više neće moći obnašati dužnosti Predsjednika VMO-a te podnosi ostavku
2. Vijeće jednoglasno prihvaća ostavku Gorana Šikića na mjesto predsjednika Vijeća
3. Ovaj zaključak dostavlja se Vijeću Gradske četvrti Novi Zagreb – Istok















Ad 2. Izbor predsjednika VMO Zapruđe - zaključak, donosi se
 
Predsjednica mandatnog povjerenstva Žarković Gordana obavještava članove Vijeća da prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije.
Prema članku 15. Poslovnika o radu Vijeća  Mjesnog odbora Zapruđa od 12. srpnja 2018. prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Predsjednica mandatnog povjerenstva konstatira da je podnesen 1 prijedlog.

1. prijedlog kandidata za predsjednika Vijeća mjesnog odbora podnijeli su članovi Vijeća: Goran Šikić, Bruno Pintar, Barica Anić, Josip Barišić, Tomislav Lopandić i Kristijan Frida koji za predsjednika Vijeća predlažu Žarković Gordanu.
   /Prijedlog se prilaže ovom zapisniku./

Predsjednica mandatnog povjerenstva daje na glasovanje prijedlog. 

Predsjednica mandatnog povjerenstva utvrđuje da je većinu glasova članova Vijeća (6 „za“) dobila Žarković Gordana i konstatira da Vijeće donosi

Z A K LJ U Č A K
 
 o izboru predsjednika Vijeća Mjesnog odbora Zapruđe

1. Prijedlog kandidata za predsjednika Vijeća mjesnog odbora podnijeli su članovi Vijeća: Goran Šikić, Bruno Pintar, Barica Anić, Josip Barišić, Tomislav Lopandić i Kristijan Frida koji za predsjednika/cu Vijeća predlažu Žarković Gordanu.

2. Za predsjednicu Vijeća Mjesnog odbora Zapruđe jednoglasno je izabrana Žarković Gordana.

3. Ovaj će Zaključak biti objavljen na oglasnoj ploči u sjedištu Mjesnog odbora.



 
Ad 3. Inicijative za izmjenom GUP-a – zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
Z A K LJ U Č A K 

 prijedlozima inicijativa za izmjenom GUP-a

Tijek rasprave:
Povedena je kratka rasprava. Vijećnici su suglasni da bi trebalo očuvati izvorno oblikovanje građevina i elemente identiteta tj. sliku naselja prilikom izvođenja energetskih obnova ovojnica stambenih zgrada, za što je izvjesno da će se dugoročno provoditi na većini stambenih građevina u naselju. Vijeće smatra da bi GUP trebao tretirati tu problematiku potencijalno kroz Urbana pravila GUP-a (da se naselje Zapruđe navede kao iznimka u urbanom pravilu te da se regulira oblikovanje ovojnice zgrada prema tipskom rješenju predloženom od strane struke). Vijećnik Pintar Bruno naglašava da u slučaju nemogućnosti donošenja takvog standarda, postoji opcija da se parapeti na osmerokatnicama vizualno izjednače u smislu boje, što bi pospješilo vizualni standard zgrada. Vijećnik Lopandić Tomislav ponovo naglašava kako Gradski ured za obnovu, izgradnju, prostorno uređenje, graditeljstvo, komunalne poslove i promet žurno trebaju dostaviti informacije o stanju projekta tematskog parka Bundek-Racinjak. Vijeće također predlaže da se očuva zelena površina u istočnom dijelu naselja pored trafostanice. Vijećnik Pintar Bruno smatra da će se u budućnosti povećati potrebe za parkirališno-garažna mjesta za naselja Zapruđe i Središće te da je potrebno razmotriti opciju podzemne garaže na sjeveroistočnom uglu naselja, sjeverno od parka Vjekoslav Majer. 
1. Vijeće predlaže inicijativu za Izmjene i Dopune GUP-a Grada Zagreba u vidu zaštite izvornog oblikovanja građevina i elemenata identiteta naselja prilikom izvođenja energetskih obnova ovojnica stambenih zgrada - na način da se naselje Zapruđe navede kao iznimka u urbanom pravilu te da se regulira oblikovanje ovojnice zgrada prema tipskom rješenju predloženom od strane struke.
2. Vijeće predlaže inicijativu za Izmjene i Dopune GUP-a Grada Zagreba da se zelenu površinu u istočnom dijelu naselja pored trafostanice prenamjeni u zonu Z iz trenutne zone K1. (prilog Zapisniku)
3. Ovaj zaključak dostavlja se Vijeću Gradske četvrti Novi Zagreb – Istok.





Ad 4. Sanacija metalnih rubnjaka na zapadnoj strani Meštrovićevog trga - zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
Z A K LJ U Č A K 

 o sanaciji metalnih rubnjaka na zapadnoj strani Meštrovićevog trga


1. Vijeće je suglasno da se hitno saniraju metalni rubnjaci na zapadnoj strani Meštrovićevog trga koji su ispali iz pozicije i predstavljaju opasnost za pješake, traži se mišljenje Gradskog ureda za obnovu, izgradnju, prostorno uređenje, graditeljstvo, komunalne poslove i promet .
2. [bookmark: _GoBack]Ovaj zaključak dostavlja se Vijeću Gradske četvrti Novi Zagreb – Istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.















Ad 5. Zahtjevi za korištenjem prostora
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 

Vijeće jednoglasno donosi

Z A K LJ U Č A K
 
stranku HSS – povremeno korištenje

donijelo je
Z A K LJ U Č A K
o zahtjevu za povremenim korištenju prostora HSS



1. Vijeće donosi zaključak kojim se  odobrava političkoj stranki HSS povremeno korištenje  prostora velike dvorane mjesne samouprave Zapruđe u traženom terminu četvrtkom od 17:00 do 18:00 sati.

             2. Ovaj zaključak dostavlja se Gradskom uredu za mjesnu samoupravu i Vijeću Gradske četvrti Novi Zagreb – Istok. 


donijelo je
Z A K LJ U Č A K
o zahtjevu za povremenim korištenju prostora Udruzi socijaldemokrata



1. Vijeće donosi zaključak kojim se  odobrava Udruzi socijaldemokrata povremeno korištenje  prostora velike dvorane mjesne samouprave Zapruđe u traženom terminu utorkom od 21:00 do 22:00 sata.

             2. Ovaj zaključak dostavlja se Gradskom uredu za mjesnu samoupravu i Vijeću Gradske četvrti Novi Zagreb – Istok. 



Također je Vijeće Mjesnog odbora Zapruđe suglasno sa jednokratnim korištenjem velike dvorane za potrebe Udruge socijaldemokrata prema zahtjevu.


Ad 6. Zahtjev za sanacijom atletske staze na igralištu OŠ Zapruđe - zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
Z A K LJ U Č A K 

 o zahtjevu za sanacijom atletske staze na igralištu OŠ Zapruđe


1. Vijeće je suglasno da se hitno obavijesti Zagrebački holding d.o.o., Podružnica Zrinjevac i da se napravi izvid i sanira atletska staza na zapadnom dijelu igrališta OŠ Zapruđe jer je korijenje stabala podiglo površinu staze i izbočine su visoke do 20cm što predstavlja opasnost za učenike.
2. Ovaj zaključak dostavlja se Vijeću Gradske četvrti Novi Zagreb – Istok i Zagrebačkom holdingu d.o.o., Podružnici Zrinjevac.



 








Ad 7. Proširenje kapaciteta DV Zapruđe - hitan pronalazak pogodnog prostora za zakup
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
Z A K LJ U Č A K 

 o proširenju kapaciteta DV Zapruđe - hitan pronalazak pogodnog prostora za zakup


Tijek rasprave:
Ove godine DV Zapruđe-Središće neće moći primiti svu prijavljenu djecu rođenu do 31/08, a tako niti one rođene u mjesecu lipnju i listopadu. U cijeloj Gradskoj četvrti Novi Zagreb Istok očekuje se veliki broj neupisane djece u gradske vrtiće. Vijeće predlaže da se postavi zahtjev gradu da se pokuša prioritetno pronaći pogodan prostor za zakup u kojem bi se nakon prilagodbe moglo prihvatiti nekoliko novih vrtićkih grupa što bi rasteretilo pritisak za cijelu GČ NZI.

1. Vijeće je suglasno da se prioritetno pokuša pronaći pogodan prostor za zakup u kojem bi se nakon prilagodbe moglo prihvatiti nekoliko novih vrtićkih grupa.

2. Ovaj zaključak dostavlja se Vijeću Gradske četvrti Novi Zagreb – Istok.









Ad 8. Zahtjev za uređenjem boćališta u parku Vjekoslav Majer - zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće sa 6 od 7 glasova donosi
 
Z A K LJ U Č A K 

 o uređenju boćališta u parku Vjekoslav Majer



1. Vijeće je suglasno da se uputi zahtjev Zagrebačkom holdingu d.o.o., Podružnici Zrinjevac za obnovom i preuređenjem boćališta u parku Vjekoslav Majer.
2. 	Ovaj zaključak dostavlja se Vijeću Gradske četvrti Novi Zagreb – Istok i Zagrebačkom holdingu d.o.o., Podružnici Zrinjevac.













Ad 9. Pitanja, prijedlozi i obavijesti
Upit za pohranom postojećih sprava koje se uklanjaju prilikom rekonstrukcije igrališta u Balokovićevoj 75
Vijeće se slaže da se pošalje upit Zrinjevcu za pohranom postojećih sprava koje se planiraju maknuti iz igrališta prilikom rekonstrukcije. Riječ je o ljuljalici na opruzi, penjalici, vrtuljku i toboganu koji bi se 


Sjednica je završila u 20:40 sati.
Zapisnik sastavio:                                                                           	        
Josip Barišić            	                                                                   	
podpredsjednik Vijeća Mjesnog odbora Zapruđe        	        	        	        	

                                                                              
KLASA: 024-08/22-003/1218
URBROJ:  251-13-11-9-22-2
Zagreb, 7. lipnja 2022.

